CELEX: 61994CJ0218
Language: fi
Date: 1995-05-04
Title: Yhteisöjen tuomioistuimen tuomio (kuudes jaosto) 4 päivänä toukokuuta 1995. # Euroopan yhteisöjen komissio vastaan Belgian kuningaskunta. # Jäsenvaltion sopimusvelvoitteiden täyttämättä jättäminen - Direktiivi 91/263/CEE - Direktiivin täytäntöönpanon laiminlyönti. # Asia C-218/94.

Avis juridique important

|

61994J0218

Yhteisöjen tuomioistuimen tuomio (kuudes jaosto) 4 päivänä toukokuuta 1995.  -  Euroopan yhteisöjen komissio vastaan Belgian kuningaskunta.  -  Jäsenvaltion sopimusvelvoitteiden täyttämättä jättäminen - Direktiivi 91/263/CEE - Direktiivin täytäntöönpanon laiminlyönti.  -  Asia C-218/94.  

Oikeustapauskokoelma 1995 sivu I-01089

AsianosaisetTuomion perustelutPäätökset oikeudenkäyntikuluistaPäätöksen päätösosa
Avainsanat

Jäsenvaltiot - Velvoitteet - Direktiivien täytäntöönpano - Velvoitteiden täyttämättä jättämisen myöntäminen(ETY:n perustamissopimuksen 169 artikla)  

Asianosaiset

Asiassa C-218/94,Euroopan yhteisöjen komissio, asiamiehinään oikeudellisen osaston virkamies Anders Jessen ja oikeudellisen osaston kansallinen virkamies Jean-Francis Pasquier, prosessiosoite Luxemburgissa c/o oikeudellisen osaston virkamies Georgios Kremlis, Centre Wagner, Kirchberg, kantajana, vastaan Belgian kuningaskunta, asiamiehenään hallintojohtaja Jan Devadder ulkoasiain-, ulkomaankaupan ja kehitysyhteistyöministeriöstä, prosessiosoite Luxemburgissa Belgian suurlähetystö, 4, rue des Girondins, vastaajana, jossa vaaditaan toteamaan, että laiminlyödessään antaa tarpeelliset lait, asetukset ja hallinnolliset määräykset telepäätelaitteita ja niiden vaatimustenmukaisuuden vastavuoroista tunnustamista koskevan jäsenvaltioiden lainsäädännön lähentämisestä 29 päivänä huhtikuuta 1991 annetun neuvoston direktiivin 91/263/ETY (EYVL L 128, s. 1) noudattamiseksi, Belgian kuningaskunta on jättänyt täyttämättä EY:n perustamissopimuksen 189 artiklan kolmannen kohdan sekä mainitun direktiivin 91/263/ETY  17 artiklan mukaiset velvoitteensa, ja toissijaisesti toteamaan, että joka tapauksessa jättäessään tiedottamatta komissiolle välittömästi tällaisista toimenpiteistä, Belgian kuningaskunta on jättänyt täyttämättä samojen säädösten mukaiset velvoitteensa, YHTEISÖJEN TUOMIOISTUIN (kuudes jaosto), toimien kokoonpanossa: jaoston puheenjohtaja F. A. Schockweiler, tuomarit G. F. Mancini (esittelevä tuomari), J. L. Murray, G. Hirsch ja H. Ragnemalm, julkisasiamies: C. O. Lenz, kirjaaja: R. Grass, ottaen huomioon käsittelyä varten laaditun kertomuksen, kuultuaan julkisasiamiehen  23 päivänä helmikuuta 1995 pidetyssä käsittelyssä esittämän ratkaisuehdotuksen, antanut seuraavan tuomion  

Tuomion perustelut

1 Yhteisöjen tuomioistuimen kirjaamoon 28.7.1994 toimittamallaan kanteella Euroopan yhteisöjen komissio on nostanut EY:n perustamissopimuksen 169 artiklan nojalla kanteen, jossa tuomioistuinta vaaditaan toteamaan, että laiminlyödessään antaa tarpeelliset lait, asetukset ja hallinnolliset määräykset telepäätelaitteita ja niiden vaatimustenmukaisuuden vastavuoroista tunnustamista koskevan jäsenvaltioiden lainsäädännön lähentämisestä 29 päivänä huhtikuuta 1991 annetun neuvoston direktiivin 91/263/ETY (EYVL L 128, s. 1, jäljempänä direktiivi) noudattamiseksi, Belgian kuningaskunta on jättänyt täyttämättä EY:n perustamissopimuksen 189 artiklan kolmannen kohdan sekä mainitun direktiivin 91/263/ETY 17 artiklan mukaiset velvoitteensa, ja toissijaisesti toteamaan, että joka tapauksessa jättäessään tiedottamatta komissiolle välittömästi tällaisista toimenpiteistä, Belgian kuningaskunta on jättänyt täyttämättä samojen säädösten mukaiset velvoitteensa.2 Direktiivin 17 artiklan mukaan jäsenvaltioiden on toteutettava direktiivin noudattamisen edellyttämät toimenpiteet viimeistään 6.11.1992, ja niiden on ilmoitettava tästä viipymättä komissiolle. 3 Belgian kuningaskunta myöntää, ettei direktiiviä ole pantu täytäntöön säädetyssä määräajassa. Kuitenkin Belgian kuningaskunta lisää, että direktiivin täytäntöönpanemiseksi tarvittavat määräykset ovat valmisteilla. 4 Koska direktiiviä ei ole pantu täytäntöön sen 17 artiklan mukaisessa määräajassa,  komission esittämän velvoitteiden täyttämättä jättämisen on katsottava tapahtuneen. 5 Siten on todettava, että laiminlyödessään antaa direktiivin säännösten noudattamiseksi tarpeelliset lait, asetukset ja hallinnolliset määräykset Belgian kuningaskunta on jättänyt toteuttamatta perustamissopimuksen 189 artiklan ja direktiivin 17 artiklan mukaiset velvoitteensa.  

Päätökset oikeudenkäyntikuluista

Oikeudenkäyntikulut6 Työjärjestyksen 69 artiklan 2 kohdan mukaan asian hävinnyt asianosainen velvoitetaan korvaamaan oikeudenkäyntikulut. Belgian kuningaskunta velvoitetaan korvaamaan oikeudenkäyntikulut sen hävittyä asian.  

Päätöksen päätösosa

Näillä perusteillaYHTEISÖJEN TUOMIOISTUIN (kuudes jaosto) on antanut seuraavan tuomiolauselman: 1)  Laiminlyödessään antaa tarpeelliset lait, asetukset ja hallinnolliset  määräykset telepäätelaitteita ja niiden vaatimustenmukaisuuden  vastavuoroista tunnustamista koskevan jäsenvaltioiden lainsäädännön  lähentämisestä 29 päivänä huhtikuuta 1991 annetun neuvoston direktiivin 91/263/ETY noudattamiseksi, Belgian kuningaskunta on jättänyt täyttämättä  sille EY:n perustamissopimuksen 189 artiklan ja direktiivin 91/263/ETY  artiklan mukaan kuuluvat velvoitteensa. 2) Belgian kuningaskunta velvoitetaan korvaamaan oikeudenkäyntikulut.